pythainlp/thai-wiki-dataset-v4 huggingface dataset:
การทอด

การทอด(Frying")" เป็นวิธีการปรุงอาหารด้วยน้ำมันหรือไขมันอื่นๆ มีความคล้ายคลึงกับ Sautéing อาหารทอดบนกระทะโดยปกติแล้วจะทำการพลิกกลับครั้งหนึ่งหรือสองครั้งในช่วงการปรุงอาหาร ซึ่งจะใช้อุปกรณ์อย่างคีบแหนบหรือไม้พาย ในขณะที่อาหารที่ผัดจะถูกปรุงด้วย"การโยนในกระทะ" อาจจะมีการทอดอาหารมากมายหลายชนิด
แฟร์ล็อง แมนดี

แฟร์ล็อง แมนดี (เกิด 8 มิถุนายน ค.ศ. 1995) เป็นนักฟุตบอลชาวฝรั่งเศส ปัจจุบันเล่นในตำแหน่งแบ็กซ้ายให้กับเรอัลมาดริด และทีมชาติฝรั่งเศส
การงาน.
ในช่วงลีกเดอ ฤดูกาล 2016–17 แมนดีเล่นให้กับเลออาฟวร์ 35 นัด
แมนดีเซ็นสัญญากับสโมสรลีกเอิง ลียง เมื่อวันที่ 29 มิถุนายน ค.ศ. 2017 ด้วยระยะสัญญาห้าปี ค่าตัวที่จ่ายให้กับเลออาฟวร์ ตามรายงานคือ 5 ล้านปอนด์พร้อมกับโบนัสที่อาจเพิ่มเข้าไปอีก 1 ล้านปอนด์
ไข่อนเซ็ง

ไข่อนเซ็ง หรือเรียกอีกอย่างว่า อนเซ็ง ทามาโกะ(หรือ) เป็นไข่ที่ถูกปรุงด้วยความร้อนอุณหภูมิต่ำที่เก่าแก่ของญี่ปุ่น ซึ่งแต่เดิมจะมีการลวกอย่างช้า ๆ ในน้ำร้อนจากน้ำพุร้อน อนเซ็งในญี่ปุ่น ไข่นั้นจะมีไข่ขาวที่มีความเป็นเอกลักษณ์ในรสชาติที่มีความคล้ายกับคัสตาร์ดที่ละเอียดอ่อน(คล้ายกับน้ำนมและนิ่ม) และไข่แดงก็ออกมาเป็นอย่างดี แต่ยังคงรักษาสีและเนื้อครีมของไข่แดงที่ยังไม่สุกสิ่งที่พิเศษเหล่านี้เป็นผลมาจากไข่แดงและไข่ขาวจะแข็งตัวที่อุณหภูมิแตกต่างกัน ไข่นั้นจะถูกลวกอยู่ภายในเปลือกไข่และเสิร์ฟด้วยการเคาะเปลือกออกมาในถ้วยเล็ก ๆ พร้อมกับซอสน้ำซุปและซอสซีอิ๊ว
การฟื้นฟูสภาพป่า

การฟื้นฟูสภาพป่า เป็นการเติมป่าและป่าไม้ (การปลูกป่า) ที่มีอยู่ให้ใหม่ตามธรรมชาติหรือโดยเจตนาจากที่ลดลง ซึ่งมักมาจากการทำลายป่า การฟื้นฟูสภาพป่าสามารถใช้แก้ไขหรือปรับปรุงคุณภาพชีวิตของมนุษย์โดยการดูดซับมลพิษและฝุ่นจากอากาศ, สร้างแหล่งที่อยู่และระบบนิเวศตามธรรมชาติขึ้นใหม่, ลดภาวะโลกร้อนเนื่องจากป่าเอื้อต่อการดูดซับทางชีวภาพของคาร์บอนไดออกไซด์ในบรรยากาศ และการเก็บเกี่ยวทรัพยากร โดยเฉพาะท่อนไม้ แต่ก็ยังรวมถึงผลิตภัณฑ์จากป่าที่ไม่ใช่ไม้
ส่วนการทำให้เป็นป่า ซึ่งเป็นแนวคิดการปลูกป่าชนิดอื่นที่คล้ายกัน หมายถึงกระบวนการกู้คืนและสร้างพื้นที่ป่าไม้หรือป่าใหม่ ที่อาจมีมานานแต่ถูกทำลาย หรือถูกกำจัดไปในบางจุดในอดีตหรือขาดไปโดยธรรมชาติ (เช่น ทุ่งหญ้าธรรมชาติ) บางครั้งคำว่า "การปลูกป่าใหม่" ใช้เพื่อแยกความแตกต่างระหว่างการปกคลุมของป่าดั้งเดิมและการขยายตัวของป่าในพื้นที่ เครื่องมือพิเศษ เช่น แถบปลูกต้นไม้ ถูกใช้เพื่อให้การปลูกต้นไม้ง่ายขึ้นและเร็วขึ้น
รถไฟฟ้าเคเซสายท่าอากาศยานนาริตะ

รถไฟฟ้าเคเซสายท่าอากาศยานนาริตะ  เป็นสายรถไฟที่เชื่อมระหว่างสถานีรถไฟเคเซทากาซาโกะ กับสถานีรถไฟท่าอากาศยานนาริตะ อาคารผู้โดยสาร 1 ขบวนรถไฟด่วนพิเศษ"สกายไลเนอร์"ที่วิ่งในเส้นทางนี้จะวิ่งต่อไปยังสถานีรถไฟโตเกียวโดยใช้ทางร่วมกับรถไฟฟ้าเคเซสายหลัก
รายชื่อสถานี.
หมาย "●" คือสถานีที่รถไฟจอด และหมาย "｜" คือสถานีที่รถไฟไม่จอด
<templatestyles src="Reflist/styles.css" />
นางงามนานาชาติ 2019

นางงามนานาชาติ 2019  เป็นการประกวดนางงามนานาชาติครั้งที่ 59 จัดการประกสดรอบตัดสินวันที่ 12 พฤศจิกายน 2019 ที่ โตเกียวโดม ซิตี้, โตเกียว, ญี่ปุ่น โดย มารีเอม เวลาซโก นางงามนานาชาติ 2018 ชาวเวเนซุเอลา สวมมงกุฎให้ สิรีธร ลีห์อร่ามวัฒน์ สาวงามจากประเทศไทย
การประกาศ.
วันที่ 11 เมษายน 2019 ที่ได้กล่าวอย่างเป็นทางการใน Instagram และ Facebook ของมิสอินเตอร์เนชั่นแนลที่ 2019 การประกวดจะจัดขึ้นใน โตเกียวโดม ซิตี้ ฮอลล์, เขตบุงเกียว, โตเกียว, ญี่ปุ่น สำหรับปีที่สี่ติดต่อกันในวันที่อังคาร 12 พฤศจิกายน 2019 ผู้ได้รับมอบหมายจะเริ่มมาถึงในวันที่ 25 ตุลาคม
ผู้เข้าประกวด.
85 ผู้เข้าประกวดที่ได้รับการยืนยัน
หมายเหตุ.
กลับมาเข้าร่วม.
เข้าร่วมการประกวดครั้งล่าสุดในปี ค.ศ. 1969:
เข้าร่วมการประกวดครั้งล่าสุดในปี ค.ศ. 2008:
เข้าร่วมการประกวดครั้งล่าสุดในปี ค.ศ. 2009:
เข้าร่วมการประกวดครั้งล่าสุดในปี ค.ศ. 2012:
เข้าร่วมการประกวดครั้งล่าสุดในปี ค.ศ. 2013:
เข้าร่วมการประกวดครั้งล่าสุดในปี ค.ศ. 2014:
เข้าร่วมการประกวดครั้งล่าสุดในปี ค.ศ. 2015:
เข้าร่วมการประกวดครั้งล่าสุดในปี ค.ศ. 2016:
เข้าร่วมการประกวดครั้งล่าสุดในปี ค.ศ. 2017:
ได้รับการแต่งตั้ง.
<templatestyles src="Reflist/styles.css" />
ปฏิบัติหน้าที่แทน.
<templatestyles src="Reflist/styles.css" />
การเข้าร่วมประกวดระดับนานาชาติในเวทีอื่น ๆ.
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้:
<templatestyles src="Col-begin/styles.css"/>
บรีกิทเทอ เบียร์ไลน์

บรีกิทเทอ เบียร์ไลน์ (25 มิถุนายน ค.ศ. 1949 - 3 มิถุนายน ค.ศ. 2024) เป็นอดีตตุลาการชาวออสเตรียผู้ดำรงตำแหน่งนายกรัฐมนตรีออสเตรียตั้งแต่ 3 มิถุนายน ค.ศ. 2019 ถึง 7 มกราคม ค.ศ. 2020
ติโต (แมว)

คุณติโต เป็นแมวทรงเลี้ยงในพระบาทสมเด็จพระมหาภูมิพลอดุลยเดชมหาราช บรมนาถบพิตร 
คุณติโต เป็นแมวเพศผู้ พันธุ์วิเชียรมาศ ที่สมเด็จพระศรีนครินทราบรมราชชนนีทรงเลี้ยงคู่กับ ติต้า แมวเพศเมีย ในระหว่างที่ได้ประทับอยู่ ณ ตำหนักเมืองโลซาน ประเทศสวิสเซอร์แลนด์ เมื่อประมาณปี พ.ศ. 2487 โดยมีลักษณะเป็นแมวสีน้ำตาลเข้ม ดวงตาสีฟ้าเป็นประกาย ใบหู พร้อมกับส่วนต่าง ๆ ของร่างกายจะเป็นสีเข้มกว่าบริเวณลำตัวซึ่งจะมีสีที่อ่อนกว่า คุณติโตมีนิสัยซุกซน ชอบออกไปเที่ยวข้างนอกและหลายครั้งเข้าพระตำหนักไม่ได้
ที่มาของชื่อ "ติโต" คือ ชื่อแฝงของอดีตประธานาธิบดีแห่งยูโกสลาเวีย ยอซีป บรอซ ตีโต เป็นรัฐบุรุษและนักต่อสู้ผู้ต่อต้านอดอล์ฟ ฮิตเลอร์ในสงครามโลกครั้งที่ 2 และรักษาประเทศให้พ้นจากอำนาจของสหภาพโซเวียตในอดีต
แคร์รี หลั่ม

หลิน เจิ้ง เยฺว่เอ๋อ (เกิด 13 พฤษภาคม พ.ศ. 2500) หรือภาษากวางตุ้งว่า หลั่ม แจ่ง ยฺหวุดหง่อ (ยฺหวิดเพ็ง: Lam4 Zeng6 Jyut6ngo4) หรือ แคร์รี หลั่ม (Carrie Lam) เป็นนักการเมืองชาวฮ่องกง เคยดำรงตำแหน่งผู้บริหารสูงสุดฮ่องกง คนที่ 4 ระหว่าง พ.ศ. 2560 ถึง 2565 ก่อนหน้านี้ ดำรงตำแหน่งผู้อำนวยการสำนักการปกครอง (政務司司長) ตั้งแต่ พ.ศ. 2555 ถึง 2560 และรัฐมนตรีว่าการกระทรวงการพัฒนา (發展局局長 "หัวหน้ากระทรวงกระทรวงการพัฒนา"; Secretary for Development) ตั้งแต่ พ.ศ. 2550 ถึง 2555
เธอสำเร็จการศึกษาจากมหาวิทยาลัยฮ่องกง แล้วเข้ารับราชการเมื่อ พ.ศ. 2523 สมัยที่ฮ่องกงยังอยู่ในความปกครองของบริเตน ต่อมาเมื่อได้รับแต่งตั้งเป็นรัฐมนตรีว่าการกระทรวงการพัฒนา จึงกลายเป็นข้าราชการคนสำคัญขึ้น ช่วงที่ดำรงตำแหน่งดังกล่าวอยู่นั้น เธอได้ฉายาว่า "นักสู้ยิบตา" (tough fighter) เพราะสนับสนุนการรื้อท่าเรือราชินี (Queen's Pier) อย่างแข็งขัน
เธอได้รับแต่งตั้งเป็นรัฐมนตรีใหญ่ฝ่ายปกครองในครั้งที่เหลียง เจิ้นอิง (Leung Chun-ying) เป็นนายกองค์การบริหารฮ่องกง ช่วงนั้น เธอเป็นหัวหน้าคณะทำงานเฉพาะกิจว่าด้วยการพัฒนารัฐธรรมนูญ (Task Force on Constitutional Development) ในการปฏิรูปการเมืองช่วง พ.ศ. 2556–2558 และจัดการพูดคุยกับผู้นำนักศึกษาในการประท้วงเมื่อ พ.ศ. 2557 ต่อมาในการเลือกตั้งนายกองค์การบริหารฮ่องกง พ.ศ. 2560 เธอได้รับการสนับสนุนจากรัฐบาลจีนแผ่นดินใหญ่ และได้รับคะแนนเสียง 777 คะแนนจากกรรมการการเลือกตั้งซึ่งมีทั้งหมด 1,194 คน จึงได้เป็นนายกองค์การบริหารฮ่องกงคนใหม่ เธอแถลงชัยชนะโดยสัญญาว่า จะ "เยียวยาความแตกแยกในสังคม" (heal the social divide) และ "หลอมรวมสังคมเราให้ก้าวหน้า" (unite our society to move forward)
อย่างไรก็ดี การปกครองของเธอเป็นที่วิพากษ์วิจารณ์หลายขนาน เช่น ในประเด็นที่จับนักกิจกรรมมาขึ้นศาลและจำคุก รวมถึงตัดสิทธิ์ทางการเมืองของผู้สมัครรับเลือกตั้งจากฝั่งประชาธิปไตยและฝั่งที่สนับสนุนให้ฮ่องกงประกาศเอกราชจากจีน นอกจากนี้ ใน พ.ศ. 2562 รัฐบาลของเธอเสนอ "ร่างรัฐบัญญัติกฎหมายผู้หนีคดีและความช่วยเหลือร่วมกันทางกฎหมายในคดีอาญา (แก้ไขเพิ่มเติม) ค.ศ. 2019" (Fugitive Offenders and Mutual Legal Assistance in Criminal Matters Legislation (Amendment) Bill 2019) ซึ่งนำไปสู่การประท้วงอย่างกว้างขวางทั้งในและนอกฮ่องกง ผู้ประท้วงหลายคนยังเรียกร้องให้เธอลาออก เพราะมองว่า เธอเป็นหุ่นเชิดของจีนแผ่นดินใหญ่
วัดตรีสุวรรณาราม

วัดตรีสุวรรณาราม หรือ วัดบ้านซำ เป็นวัดคู่บ้านคู่เมืองบ้านซำ สังกัดคณะสงฆ์มหานิกายของจังหวัดยโสธร ตั้งอยู่ถนนสุวรรณประดิษฐ์ บ้านซำ หมู่ที่ 3 ตำบลสงยาง อำเภอมหาชนะชัย จังหวัดยโสธร ภายในวัดมี "หนองซำ" ซึ่งเป็นแหล่งน้ำสำคัญของชุมชน เพื่อใช้ในการผลิตน้ำประปาไว้อุปโภคและบริโภคอีกด้วย ปัจจุบันมีพระครูสีลสุวรรณประดิษฐ์ (ประมูล ติสวโร) เป็นเจ้าอาวาสรูปปัจจุบัน
ประวัติ.
วัดตรีสุวรรณาราม เริ่มก่อตั้งเมื่อปี พ.ศ. 2395 ครั้งที่ขุนหลวงศรี บุตรดาเพ็ง ได้นำพาผู้คนย้ายถิ่นฐานมากจากบ้านหัวดอน มาอาศัยอยู่บริเวณริมหนองซำ และขุนหลวงศรี บุตรดาเพ็งได้นำผู้คนสร้างวัดขึ้นทางด้านทิศใต้ของหนองซำ ส่วนหมู่บ้านตั้งอยู่ทางทิศตะวันตกของหนองซำ
พ.ศ. 2413 วัดบ้านซำได้ย้ายมาอยู่ทางทิศตะวันออกของหนองซำ ส่วนหมู่บ้านย้ายลงมาทางทิศใต้ของหนองซำ ในสมัยนั้นยังเป็นสำนักสงฆ์ และทางราชการได้จดบันทึกการจัดตั้งวัดขึ้นในปี พ.ศ. 2455
พ.ศ. 2474 ทางการคณะสงฆ์ได้จัดระเบียบคณะสงฆ์ในวัดต่าง ๆ ในการปกครองไปขึ้นทะเบียน และตั้งชื่อวัดให้ถูกต้องตามลักษณะอาราม ในสมัยนั้นมีเจ้าอาวาส คือ พระอาจารย์เมือง ได้คิดหาชื่อดีมีมงคลมาตั้งเป็นชื่อวัดว่า วัดตรีสุวรรณาราม พร้อมกับได้ให้ความหมายว่า 
วันที่ 16 พฤษภาคม พ.ศ. 2480 วัดตรีสุวรรณารามได้จัดตั้งโรงเรียนประชาบาลขึ้นภายในวัดมีชื่อว่า โรงเรียนประชาบาลวัดตรีสุวรรณาราม ซึ่งได้ใช้ศาลาวัดเป็นสถานที่สอนนักเรียน มีนายอัมพร บุญเอก เป็นครูใหญ่คนแรก
พ.ศ. 2518 พระมหาทวี (บุญพร้อม) ได้ริเริ่มนำพาพระภิกษุสงฆ์ สามเณร และประชาชนชาวบ้านซำ ร่วมบริจาคสมทบทุนก่อสร้างพระอุโบสถ (สิม) เพื่อเป็นสถานที่พระภิกษุสงฆ์ใช้ทำสังฆกรรม สวดพระปาฏิโมกข์ และให้เป็นสถานที่อุปสมบทเหล่ากุลบุตรอย่างถาวร
วันที่ 15 กุมภาพันธ์ พ.ศ. 2519 ทำพิธีวางศิลาฤกษ์พระอุโบสถ โดยมีพระครูโสภณชัยคุณ (โสม จารุวณฺโณ) เจ้าคณะตำบลผือฮี เจ้าอาวาสวัดเวินชัย ตำบลผือฮี อำเภอมหาชนะชัย จังหวัดยโสธร เดินทางมาเป็นประธานในพิธีวางศิลาฤกษ์ ต่อมาวันที่ 24 กุมภาพันธ์ พ.ศ. 2526 วัดตรีสุวรรณารามจึงได้รับพระราชทานวิสุงคามสีมา
วันที่ 1 สิงหาคม พ.ศ. 2528 พระสถิต ธีรปญฺโญ ได้รับตำแหน่งเจ้าคณะตำบลสงยาง อำเภอมหาชนะชัย จังหวัดยโสธร อยู่จำพรรษาที่วัดตรีสุวรรณาราม
วันที่ 5 ธันวาคม พ.ศ. 2535 พระสถิต ธีรปญฺโญ ได้รับพระราชทานสมณศักดิ์เป็นพระครูสัญญาบัตรเจ้าคณะตำบลชั้นตรีในราชทินนามที่ พระครูสิรินวกิจ
พ.ศ. 2536 พระครูสิรินวกิจ (เสริม ธีรปญฺโญ) ได้ริเริ่มนำพาประชาชนชาวบ้านซำ ก่อสร้างศาลาการเปรียญหลังใหม่ แล้วเสร็จในปี พ.ศ. 2538 รวมงบประมาณการก่อสร้างทั้งสิ้น 1,199,999 บาท ใช้ชื่อว่า ศาลาการเปรียญประชาร่วมใจสามัคคี
วันที่ 22 กุมภาพันธ์ พ.ศ. 2557 พระอธิการประมูล ติสฺวโร ได้รับพระราชทานสมณศักดิ์เป็นพระครูสัญญาบัตรเจ้าอาวาสวัดราษฎร์ชั้นโทในราชทินนามที่พระครูสีลสุวรรณประดิษฐ์
ลำดับเจ้าอาวาส.
นับแต่สร้างวัดตรีสุวรรณารามมาตั้งแต่ ปี พ.ศ. 2395-2426 ไม่ปรากฏรายนามเจ้าอาวาสวัด และมีการบันทึกรายนามเจ้าอาวาสวัดขึ้นในปี พ.ศ. 2426-ปัจจุบัน มีเจ้าอาวาสสืบลำดับมาดังนี้
นีโกไล คอสเตอร์-แวลเตา

นีโกไล คอสเตอร์-แวลเตา (เกิด 27 กรกฎาคม ค.ศ. 1970) เป็นนักแสดง ผู้อำนวยการสร้างภาพยนตร์ และนักเขียนบทชาวเดนมาร์ก สำเร็จการศึกษาจากโรงเรียนศิลปะการแสดงแห่งชาติเดนมาร์ก (Danish National School of Performing Arts) ในกรุงโคเปนเฮเกนเมื่อ ค.ศ. 1993 เขามีผลงานแจ้งเกิดจากบทบาทในภาพยนตร์เดนมาร์ก เรื่อง "Nightwatch" (1994) จากนั้นได้แสดงภาพยนตร์อีกหลายเรื่องทั้งในสแกนดิเนเวียและยุโรป เช่น "Headhunters" (2011) และ "A Thousand Times Good Night" (2013)
ในสหรัฐ คอสเตอร์-แวลเตามีผลงานแสดงเรื่องแรกในภาพยนตร์สงคราม "Black Hawk Down" (2001) โดยรับบทเป็น ”แกรี กอร์ดอน” จากนั้นรับบทเป็นนักสืบชื่อ “จอห์น อัมสเตอร์ดัม” ในภาพยนตร์ชุดทางโทรทัศน์ช่องฟ็อกซ์เรื่อง "New Amsterdam" (2008) และรับบท “แฟรงก์ ไพก์” ในภาพยนตร์ชุดทางโทรทัศน์ช่องฟ็อกซ์เรื่อง "Virtuality" จนเป็นที่รู้จักอย่างกว้างขวางจากบท “เจมี แลนนิสเตอร์” ในภาพยนตร์ชุดทางโทรทัศน์ช่องเอชบีโอเรื่อง "มหาศึกชิงบัลลังก์" ซึ่งทำให้เขาได้รับการเสนอชื่อเข้าชิงรางวัลนักแสดงสมทบยอดเยี่ยมประเภทภาพยนตร์ชุดแนวชีวิตจากรางวัลไพรม์ไทม์เอมมีในปี 2018 นอกจากนี้เขายังทำหน้าที่ทูตสันถวไมตรีของโครงการพัฒนาแห่งสหประชาชาติ โดยตระหนักทางด้านความเท่าเทียมทางเพศและการเปลี่ยนแปลงสภาพภูมิอากาศ
ณัฐรินทร์ สุวรรณเลิศ

ณัฐรินทร์ สุวรรณเลิศ ชื่อเล่น ลิเบีย (เกิดเมื่อวันที่ 23 สิงหาคม พ.ศ. 2535) เป็นนักแสดงชาวไทยเกิดที่กรุงเทพมหานคร ปัจจุบันเธอเป็นนักแสดงสังกัดช่อง 7 เอชดี
ประวัติ.
ณัฐรินทร์ สุวรรณเลิศ หรือชื่อเดิม (ชุติมนต์ สุวรรณเลิศ) ชื่อเล่น ลิเบีย เกิดเมื่อวันที่ 23 สิงหาคม พ.ศ. 2535เธอจบการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ ลิเบียเป็นบุตรคนโต มีน้องชายชื่อเอเชีย ทั้งคู่เกิดที่กรุงเทพมหานคร มีบิดาและมารดานับถือศาสนาพุทธและมีเชื้อชาติไทยจีนปัจจุบันเธออาศัยและพักกับครอบครัวที่กรุงเทพมหานคร
การทำงาน.
เธอเริ่มเข้าสู่วงการบันเทิงไทยเขาได้มีโอกาสร่วมถ่ายโฆษณาต่าง ๆ ต่อมาเธอได้ลงนามสัญญาในฐานะนักแสดงสังกัดช่อง 7 เอชดี เธอมีผลงานละครเรื่อง "หนีก็ล่า ซ่าก็รัก","มรสุมสวาท","มัสยา","รักกันมันแจ๋ว" เป็นต้น เธอรับงานละครเรื่อยมาในปี 2561 ละครเรื่อง "เจ้าสาวช่างยนต์" เจ้าของบทบาท ภาวิตา ประกบคู่กับเกรท สพล อัศวมั่นคงและเป็นการร่วมงานกันเป็นครั้งแรกโดยมีผู้ติดตามและรับชมทำให้ละครเรื่องนี้กระแสตอบรับเป็นอย่างและดีล่าสุดตอนจบละครเรื่องเรตติ้งสูงสุด 7.7 ทำให้ทีมงานผู้จัดและนักแสดงปลื้มกระแสตอบรับจากผู้รับชมและให้การสนับสนุนตลอดเรื่อยมา
ในปี 2562 ณัฐรินทร์ผลงานละครเรื่อง "เจ้าสาวแก้ขัด" เจ้าของบทบาท สายฝน ประกบคู่กับซัน พิชยดนย์ พึ่งพันธ์ และเป็นการร่วมงานกันเป็นครั้งแรกโดยมีผู้ติดตามและรับชมทำให้ละครเรื่องนี้ขณะที่ละครเรื่องดังกล่าวกำลังออกอากาศเป็นละครที่มีกระแสเรตติ้งดีประสบความสำเร็จ
และตามด้วยผลงานแสดงละครรีเมคที่ยอดนิยมในอดีตเรื่อง "สุภาพบุรุษชาวดิน" ซึ่งรับบทเป็น "เจ้าน้อย" แสดงคู่กับ จุติ จำเริญเกตุประทีป ละครเรื่องนี้ถือได้ว่าประสบความสำเร็จและการตอบรับดีกลายเป็นละครตอนจบเรตติ้งสูงสุด 7.2
โรคเบื่ออาหารเหตุจิตใจ

โรคเบื่ออาหารเหตุจิตใจ  หรือ อะนอเร็กเซีย เป็นความผิดปกติของการรับประทานที่ผู้ป่วยมีลักษณะน้ำหนักลด จำกัดอาหาร มีความกลัวน้ำหนักขึ้นและมีความต้องการที่จะผอมอย่างมาก ผู้ป่วยอะนอเร็กเซียมักมองว่าตัวเองมีน้ำหนักเกินทั้งที่ในความจริงมีน้ำหนักต่ำกว่าเกณฑ์และมักปฏิเสธว่าตัวเองมีปัญหาด้านน้ำหนักลด พวกเขามักใช้วิธีลดน้ำหนักด้วยการทานน้อย ออกกำลังกายอย่างหนัก ทำให้ตัวเองอาเจียนหรือใช้ยาระบาย ภาวะแทรกซ้อนจากโรคนี้ได้แก่โรคกระดูกพรุน ภาวะการมีบุตรยาก โรคหัวใจ ในผู้หญิงมักพบภาวะขาดประจำเดือน
สาเหตุของอะนอเร็กเซียยังไม่เป็นที่ทราบแน่ชัด แต่พบว่ายีนบางตัวส่งผลต่อผู้ป่วยที่เป็นแฝดแท้มากกว่า ปัจจัยด้านสังคมที่ให้คุณค่ากับความผอมส่งผลให้อัตราโรคนี้สูงขึ้นเช่นกัน โรคอะนอเร็กเซียพบได้ในอาชีพที่เกี่ยวข้องกับรูปลักษณ์เช่น นักกีฬา นักเดินแบบและนักเต้นรำ รวมถึงหลังจากประสบความเครียดหรือเหตุการณ์ที่ส่งผลต่อจิตใจ การวินิจฉัยทั่วไปจะใช้การวัดน้ำหนักและแบ่งความรุนแรงตามดัชนีมวลกาย (BMI) ในผู้ใหญ่ที่ป่วยเป็นโรคอะนอเร็กเซียระดับต่ำจะมีค่า BMI สูงกว่า 17, ระดับกลาง BMI 16-17, ระดับสูง BMI 15-16 และระดับร้ายแรง BMI ต่ำกว่า 15 โรคอะนอเร็กเซียมีภาวะตั้งต้นในช่วงวัยรุ่นถึงวัยผู้ใหญ่ตอนต้น
การรักษาโรคอะนอเร็กเซียจะเป็นการฟื้นฟูน้ำหนัก รักษาด้านจิตใจและพฤติกรรม มีรายงานว่าการบำบัดแบบอื่น ๆ เช่นการบําบัดทางความคิดและพฤติกรรมและการบำบัดครอบครัวมอดส์ลีย์ได้ผลเช่นกัน ผู้ป่วยบางรายอาจประสบโรคนี้ช่วงเดียวแล้วอาการดีขึ้น ในขณะที่บางรายอาจป่วยได้หลายช่วงในเวลาหลายปี มีรายงานว่าภาวะแทรกซ้อนจะลดลงหากกลับมามีน้ำหนักตามเกณฑ์อีกครั้ง
มีผู้ป่วยอะนอเร็กเซียทั่วโลกประมาณ 2.9 ล้านคนในปี ค.ศ. 2015 โดยพบว่า ผู้หญิงชาวตะวันตกประมาณ 0.9-4.3% และผู้ชายชาวตะวันตก 0.2-0.3% จะประสบโรคนี้ในช่วงหนึ่งของชีวิต ในปี ค.ศ. 2015 โรคนี้ทำให้มีผู้เสียชีวิตโดยตรงประมาณ 600 คน และเพิ่มความเสี่ยงในการเสียชีวิตจากสาเหตุอื่น เช่น การฆ่าตัวตาย วิลเลียม กอล แพทย์ชาวอังกฤษเป็นผู้นิยามชื่อโรคและบรรยายถึงโรคนี้เป็นครั้งแรกในปี ค.ศ. 1873 โดยมาจากคำในภาษากรีก ἀνορεξία (anorexía) ที่แปลว่า "ไม่อยากอาหาร" ดังนั้น anorexia nervosa จึงมีความหมายว่า "ผู้ป่วยทางจิตที่ไม่อยากอาหาร"
เลขทะเบียนวัตถุอวกาศสากล

เลขทะเบียนวัตถุอวกาศสากล  หรือที่รู้จักในนามของ เลขทะเบียน COSPAR (COSPAR ID) และในสหรัฐอเมริกาใช้ เลขทะเบียน NSSDC ID (NSSDC ID) เป็นระบบที่ใช้ในการกำหนดเลขประจำตัวของวัตถุประดิษฐ์ทั้งหมดที่ถูกส่งขึ้นไปในอวกาศ ซึ่งได้แก่ ดาวเทียม ยานสำรวจอวกาศ ชิ้นส่วนจรวด และส่วนประกอบอื่นๆ ที่ใช้ในการส่ง ระบบนี้เป็นส่วนหนึ่งของสนธิสัญญาอวกาศ (Outer Space Treaty) ซึ่งถูกร่างภายใต้การอุปถัมภ์ของสหประชาชาติในการระบุรายละเอียดของวัตถุที่ถูกส่งขึ้นไปโคจรนอกโลก ระบบเลขทะเบียนแรกที่ใช้งานถูกกำหนดโดย 
ระบบเลขทะเบียนนี้จะรู้กันดีว่าคือระบบของ COSPAR ซึ่งเป็นชื่อย่อของคณะกรรมาธิการว่าด้วยการวิจัยด้านอวกาศ (Committee on Space Research) ซึ่งก่อตั้งโดยสภาวิทยาศาสตร์ระหว่างประเทศ (International Council for Science, ICSU)
ระบบของ COSPAR จัดเป็นระบบทะเบียนวัตถุอวกาศระบบแรก ซึ่งคิดค้นขึ้นโดยมหาวิทยาลัยฮาร์วาร์ดในปี ค.ศ. 1958 ในขณะนั้นจะใช้อักษรกรีกในการระบุดาวเทียม ยกตัวอย่างเช่น ดาวเทียมสปุตนิก 1 ถูกระบุเป็น 1957 α2 ระบบเลขทะเบียนของมหาวิทยาลัยฮาร์วาร์ดถูกใช้ในการระบุดาวเทียมที่ส่งขึ้นอวกาศมาจนถึงปี ค.ศ. 1962 หลังจากนั้นได้มีปรับปรุงระบบให้ทันสมัยขึ้นและเริ่มมีผลบังคับใช้มาตั้งแต่ปี ค.ศ. 1963 โดยดาวเทียมดวงแรกที่ถูกลงทะเบียนในระบบใหม่คือดาวเทียม หรือที่รู้จักกันในชื่อสปุตนิก 25 เลขทะเบียนคือ 1963-001B นอกจากนี้ยังมีการระบุหมายเลขทะเบียนแบบใหม่ย้อนหลังให้กับดาวเทียมที่ถูกส่งไปก่อนหน้านี้ เช่นในเว็บไซต์ NSSDC แม้ว่าดาวเทียมเหล่านี้จะไม่ได้อยู่ในวงโคจรอีกแล้วก็ตาม
สำหรับรายการจำแนกวัตถุอวกาศที่ใช้ในสหรัฐอเมริกาจะอยู่ในการกำกับดูแลของศูนย์ข้อมูลวิทยาศาสตร์อวกาศแห่งชาติ (National Space Science Data Center: NSSDC) ซึ่งเป็นหน่วยงานขององค์การนาซา
โครงสร้างของเลขทะเบียน COSPAR.
เลขทะเบียน COSPAR สามารถแบ่งออกเป็นสามชุดย่อย ได้แก่
ตารางด้านล่างคือตัวอย่างของเลขทะเบียนวัตถุอวกาศในโครงการสำคัญๆ
มัสยิดจาเม็ก

มัสยิดจาเม็ก หรือชื่อทางการว่า มัสยิดสุลต่านอับดุล ซามัด จาเม็ก (ยาวี:) เป็นหนึ่งในมัสยิดที่เก่าแก่ที่สุดในกรุงกัวลาลัมเปอร์ ประเทศมาเลเซีย มัสยิดนี้ได้รับการออกแบบโดยอาร์เทอร์ เบนิสัน ฮับแบ็ก (Arthur Benison Hubback) และสร้างใน ค.ศ. 1909 โดยสร้างใกล้กับแม่น้ำกลังและแม่น้ำกมบัก
คำว่า "จาเม็ก" ในภาษามลายูมีความหมายเดียวกันกับในภาษาอาหรับ  ซึ่งหมายถึงสถานที่ที่ผู้คนมาสักการะ และคนในพื้นที่เรียกมัสยิดนี้ว่า "มัสยิดวันศุกร์"
ประวัติ.
มัสยิดนี้ถูกสร้างขึ้นบนสุสานเก่า ถึงแม้ว่าจะมีมัสยิดอื่นที่สร้างบนถนนชวาก็ตาม แต่มัสยิดจาเม็กเป็นมัสยิดแรกที่สร้างในตัวเมืองกัวลาลัมเปอร์ โดยวางศิลาฤกษ์ในวันที่ 23 มีนาคม ค.ศ. 1908 และเปิดมัสยิดในวันที่ 23 ธันวาคม ค.ศ. 1909 โดยใช้งบประมาณ 32,625 ดอลลาร์ ซึ่งส่วนหนึ่งนำมาจากการสนับสนุนของรัฐบาลอาณานิคมอังกฤษ มัสยิดจาเม็กทำหน้าที่เป็นมัสยิดหลักของกัวลาลัมเปอร์จนกระทั่งมีการสร้างมัสยิดเนอการาใน ค.ศ. 1965
หลังจากนั้นจึงมีการขยายมัสยิด โดยสร้างทุ่งเปิดโล่งไว้ด้านนอก และใน ค.ศ. 1993 โดมหนึ่งถล่มลงมาเพราะรับน้ำฝนไม่ไหว ปัจจุบันได้รับการซ่อมแซมแล้ว
ในวันที่ 23 มิถุนายน ค.ศ. 2017 มัสยิดนี้เปลี่ยนชื่อเป็นมัสยิดสุลต่านอับดุล ซามัด จาเม็ก ตามชื่อบรรพบุรุษของสุลต่านชาราฟุดดินแห่งรัฐเซอลาโงร์
รูปแบบ.
ตัวมัสยิดมีรูปร่างสถาปัตยกรรมแบบมัวร์, อินโด-ซาราเซนิก หรือโมกุล อาร์เทอร์ เบนิสัน ฮับแบ็ก ได้สร้างสิ่งก่อสร้างอื่นในแบบเดียวกัน เช่น สถานีรถไฟกัวลาลัมเปอร์ และมัสยิดอุบูเดียฮ์ที่กัวลากังซาร์ ตัวมัสยิดมีหออะซานอยู่ 2 หอ และมีโดม 3 โดม โดยโดมที่ใหญ่ที่สุดมีความสูงถึง 
ใกล้มัสยิดมีสถานีรถไฟรางเบามัสยิดจาเม็กที่ให้บริการกับสายเกอลานาจายา, สายศรีเปอตาลิง และสายอัมปัง โดยที่สถานีตั้งอยู่ระหว่างไชนาทาวน์ กับลิตเทิลอินเดีย ใกล้ ๆ สถานีมีจัตุรัสเมอร์เดกาอยู่ด้วย
การสำเร็จความใคร่แบบกลุ่มในเพศชาย

การสำเร็จความใคร่แบบกลุ่มในเพศชาย  หรืออาจเรียกในภาษาง่าย ๆ ว่า "ชักว่าวหมู่" หรือ "แข่งชักว่าว" เป็นกิจกรรมทางเพศที่กลุ่มชายหรือเด็กชายรวมตัวกันเป็นกลุ่มเพื่อทำการสำเร็จความใคร่ด้วยตนเองพร้อมกัน 
การสำเร็จความใคร่แบบกลุ่มในเพศชาย มักจะทำร่วมกันในรูปแบบกิจกรรมการแข่งขันซึ่งจะมี "ผู้ชนะ" ตามกติกาหลาย ๆ รูปแบบตามแต่จะกำหนดขึ้น ซึ่งโดยทั่วไปมักจะอาศัยการตัดสินจากรูปแบบหลั่งน้ำอสุจิ เช่น ผู้ที่หลั่งน้ำอสุจิไวที่สุด, หลั่งช้าที่สุด, ปริมาณน้ำอสุจิมากที่สุด, หรือน้ำอสุจิพุ่งไกลที่สุด เป็นต้น กิจกรรมเช่นนี้อาจจะถูกใช้เป็นจุดเริ่มต้นของความสัมพันธ์ทางเพศระหว่างผู้ชาย หรือถูกใช้เป็นวิธีการปลดปล่อยทางเพศของชายบางช่วงอายุหรือบางสถานการณ์ซึ่งความสัมพันธ์ทางเพศในรูปแบบปกติกับบุคคลอื่นไม่สามารถทำได้ 
ในขณะที่การสำเร็จความใคร่แบบกลุ่มมักจะถูกตีความถึงความสัมพันธ์ในรูปแบบ การรักร่วมเพศ แต่ผู้เชียวชาญบางคนอาจตีความกิจกรรมดังกล่าวของเด็กชายช่วงวัยรุ่นว่าเป็นพฤติกรรมปกติที่จะเริ่มเรียนรู้การสร้างความสัมพันธ์แบบรักต่างเพศ และเรียนรู้ลักษณะเด่นทางเพศของผู้ชายจากเพื่อนในกลุ่ม
ชุดคำสั่งเครื่องเออีเอส

ชุดคำสั่งเครื่องเออีเอส  ปัจจุบันได้ประกอบเข้ากับซีพียูหลายอย่าง
เพื่อเร่งความเร็วให้แก่โปรแกรมประยุกต์ที่เข้ารหัสลับและถอดรหัสลับโดยใช้ Advanced Encryption Standard (AES) และเพื่อให้ทนการโจมตีแบบ side-channel attack
ปกติจะทำให้เกิดผลโดยเป็นชุดคำสั่งเครื่องซึ่งคำนวณ AES รอบหนึ่ง โดยรอบสุดท้ายมีวิธีพิเศษที่ต่างกันเล็กน้อย
ซีพียูสถาปัตยกรรม x86.
AES-NI (หรือ Advanced Encryption Standard New Instructions [AES-NI] ของอินเทล) เป็นการทำให้เกิดผลซึ่งชุดคำสั่งเครื่องเออีเอสเป็นอันแรก
AES-NI เป็นชุดคำสั่งเพิ่ม (extension) ของ x86 instruction set architecture สำหรับไมโครโพรเซสเซอร์ของอินเทลและของเอเอ็มดี เป็นชุดคำสั่งที่อินเทลเป็นผู้เสนอในเดือนมีนาคม 2008 
อินเทล.
ซีพียูของอินเทลดังต่อไปนี้สนับสนุนชุดคำสั่งเครื่องเออีเอส
เอเอ็มดี.
มีซีพียูเอเอ็มดีหลายอย่างที่สนับสนุนชุดคำสั่งเครื่องเออีเอส
การเร่งความเร็วในฮาร์ดแวร์ของสถาปัตยกรรมอื่น ๆ.
ซีพียู SPARC (T3, T4, T5, M5 และต่อจากนั้น) และซีพียู ARM ล่าสุด ๆ ล้วนสนับสนุนเออีเอ็สด้วยชุดคำสั่งที่ไม่ต้องมีเอกสิทธิ์ (unprivileged processor instructions) 
ซีพียู SPARC T4 ที่วางตลาดในปี 2011 มีชุดคำสั่งระดับผู้ใช้ (user-level instruction) ซึ่งช่วยคำนวณรอบ AES
โดยเป็นชุดคำสั่งนอกเหนือไปจากคำสั่งเข้ารหัส (encryption commands) ในระดับสูงกว่านั้น 
สถาปัตยกรรมซีพียู ARMv8-A ที่ประกาศในปี 2011 รวมทั้ง ARM Cortex-A53 และ A57 
ก็มีชุดคำสั่งระดับผู้ใช้ซึ่งช่วยคำนวณรอบเออีเอส
ในเดือนสิงหาคม 2012 ไอบีเอ็มประกาศว่า
ซีพียู Power7+ ที่กำลังออกวางตลาดจะมีชุดคำสั่งสนับสนุนเออีเอส
แต่ก็ใช้แทนซึ่งกันและกันกับชุดคำสั่ง AES-NI ไม่ได้ แม้จะมีฟังก์ชันคล้าย ๆ กัน
ซีพียูเมนเฟรมคอมพิวเตอร์ไอบีเอ็ม z9 และต่อจากนั้นสนับสนุนเออีเอสด้วยอ็อปโค๊ด (opcode) เดี่ยว ๆ ผ่านฮาร์ดแวร์ CryptoExpress
จึงใช้ง่ายกว่าชุดคำสั่งของอินเทล แต่ก็ไม่อาจต่อเติมเพื่อทำให้เกิดผลซึ่งขั้นตอนวิธีที่พึ่ง AES round functions อื่น ๆ (เช่น ฟังก์ชันแฮช Whirlpool)
ซีพียู x86 อื่น ๆ.
ซีพียู VIA x86, AMD Geode และ Marvell Kirkwood (ARM, mv_cesa สำหรับลินุกซ์) สนับสนุนการเร่งคำนวณเออีเอสด้วยโปรแกรมขับแทน (driver-based)
ซีพียูต่อไปนี้แม้จะมีชุดคำสั่งเร่งการคำนวณเออีเอส แต่ก็ไม่สนับสนุน AES-NI
สมรรถนะ/ความเร็ว.
ในบทความ "สมรรถนะของ AES-NI วิเคราะห์" นักสื่อข่าวได้พบ "ผลที่น่าประทับใจจากโปรแกรมประยุกต์กำมือหนึ่งที่ได้ทำให้เหมาะสุดเพื่อใช้สมรรถภาพของ AES-NI จากอินเทล"
การวิเคราะห์สมรรถนะด้วยคลังโปรแกรมโอเพนซอร์ซ Crypto++ พบปริมาณงาน (throughput) ที่เพิ่มขึ้นเป็น 8 เท่า คือลดไซเคิลซีพียูในการคำนวณจาก 28 ไซเคิลต่อไบต์เหลือแค่ 3.5 ไซเคิลต่อไบต์ เมื่อใช้ AES/GCM โดยเทียบกับเพนเทียม 4
ซอฟต์แวร์ที่สนับสนุน.
คอมไพเลอร์ปัจจุบันโดยมากสามารถออกชุดคำสั่งเออีเอส
ซอฟต์แวร์ความปลอดภัยและการเข้ารหัสลับโดยมากสนับสนุนชุดคำสั่งนี้ รวมทั้งโครงสร้างพื้นฐานสำคัญ ๆ ดังต่อไปนี้
ปมประสาท

ปมประสาท
เป็นกลุ่มเซลล์ประสาท/นิวรอน
หรือเป็นกลุ่มตัวเซลล์ประสาทที่อยู่ในระบบประสาทอิสระและระบบประสาทรับความรู้สึก ซึ่งโดยมากอยู่นอกระบบประสาทกลางยกเว้นนิวเคลียสบางกลุ่ม
ปมประสาทมีตัวเซลล์ของเส้นใยประสาทนำเข้า (afferent nerve) และเส้นใยประสาทนำออก (efferent nerve)
ส่วนปมประสาทเทียม (pseudoganglion) ดูเหมือนกับปมประสาท แต่มีเพียงใยประสาทโดยไม่มีตัวเซลล์.
โครงสร้าง.
ปมประสาทโดยหลักประกอบด้วยตัวเซลล์ (soma) และเดนไดรต์ซึ่งอยู่รวมกันหรือเชื่อมกัน
บ่อยครั้งเชื่อมกับปมประสาทอื่น ๆ โดยเป็นระบบปมประสาทที่ซับซ้อนซึ่งเรียกว่า nerve plexus
เป็นสถานีส่งต่อ เป็นตัวเชื่อมต่อระหว่างโครงสร้างประสาทต่าง ๆ ในร่างกาย เช่น ระบบประสาทนอกส่วนกลางกับระบบประสาทกลาง
สัตว์มีกระดูกสันหลังมีปมประสาทหลัก ๆ 3 กลุ่ม คือ
ในระบบประสาทอิสระ ใยประสาทจากระบบประสาทกลางไปยังปมประสาทเรียกว่า preganglionic fiber และใยจากปมประสาทไปยังอวัยวะปฏิบัติงาน (effector organ) เรียกว่า postganglionic fiber
Basal ganglia.
คำว่า ganglion มุ่งใช้ในระบบประสาทนอกส่วนกลาง
แต่ในสมองซึ่งเป็นส่วนของระบบประสาทกลางก็มี "basal ganglia" ซึ่งเป็นกลุ่มนิวเคลียสที่เชื่อมต่อกับเปลือกสมอง ทาลามัส และก้านสมอง โดยมีหน้าที่ต่าง ๆ รวมทั้งการสั่งการ (motor control) ประชาน/การรับรู้ อารมณ์ และการเรียนรู้
เพราะความกำกวมเช่นนี้ มาตรฐานสากล Terminologia Anatomica จึงแนะนำให้ใช้คำว่า basal nuclei แทนคำว่า basal ganglia
แต่นี่ก็ไม่ได้ยอมรับกันอย่างทั่วไป
ปมประสาทเทียม.
ปมประสาทเทียม (pseudoganglion) เป็นส่วนที่หนาขึ้นของเส้นประสาทที่ปรากฏเหมือนปมประสาท
แต่มีแค่ใยประสาท ไม่มีตัวเซลล์
ซึ่งพบได้ในกล้ามเนื้อ teres minor muscle ซึ่งเกี่ยวข้องกับแขน
และ radial nerve
เชิงอรรถและอ้างอิง.
<templatestyles src="Reflist/styles.css" />
คิวทิคูโลโซม

คิวทิคูโลโซม  เป็นโครงสร้างทรงกลมมีเหล็กมาก อยู่ที่ cuticular plate/reticular membrane ของเซลล์ขนในระบบการได้ยินและระบบการทรงตัวของนก
มีเส้นผ่าศูนย์กลางระหว่าง #เปลี่ยนทาง ประกอบด้วยเม็ดคล้ายเฟอร์ริตินเล็ก ๆ ซึ่งในบางกรณีประกอบเป็นโครงสร้างแลตทิซแบบ paracrystalline
เพราะตำแหน่งโดยเฉพาะของมันในเซลล์ขนซึ่งเป็นอวัยวะรับความรู้สึกภายในหูชั้นในและเพราะมีเหล็กมาก จึงเสนอว่ามันมีบทบาทในการรับรู้สนามแม่เหล็กในนก
แต่การกระตุ้นทางกายภาพและการคำนวณแสดงว่า มันไม่มีสภาพไวรับสนามแม่เหล็ก (magnetic susceptibility) พอเพื่อเป็นตัวรับรู้สนามแม่เหล็กแบบอาศัยทอร์ก/แรงบิด
จึงมีสมมติฐานอีกอย่างที่ระบุว่า คิวทิคูโลโซมทำงานเป็นตัวแกว่งกวัดของสนามไฟฟ้าแม่เหล็กในเซลล์ (intracellular electromagnetic oscillator) เพื่อตรวจจับสนามแม่เหล็ก
เชิงอรรถและอ้างอิง.
<templatestyles src="Reflist/styles.css" />
เส้นข้างลำตัว

เส้นข้างลำตัว  เป็นระบบอวัยวะรับความรู้สึก (sensory organ system) ของสัตว์น้ำมีกระดูกสันหลัง ซึ่งใช้ตรวจจับการเคลื่อนไหว แรงสั่น และความแตกต่างของแรงดันในน้ำรอบ ๆ ตัว
อาศัยเซลล์เนื้อเยื่อบุผิวที่แปลงไป ซึ่งเรียกว่า เซลล์ขน และตอบสนองต่อการขยับเหตุการเคลื่อนไหวโดยถ่ายโอนสัญญาณเป็นกระแสประสาท
เป็นอวัยวะสำคัญสำหรับพฤติกรรมอยู่เป็นฝูง การล่าเหยื่อ และการรู้ทิศทาง
ยกตัวอย่างเช่น ปลาสามารถใช้เส้นข้างลำตัวเพื่อติดตามกระแสน้ำวนที่สร้างจากเหยื่อที่กำลังหนี
ปกติเส้นข้างลำตัวจะเห็นเป็นเส้นจาง ๆ ประกอบด้วยรู ยาวไปตามลำตัว ตั้งแต่ที่ปิดเหงือกไปจนถึงโคนหาง
ในปลาบางชนิด อวัยวะรับความรู้สึกที่เส้นข้างลำตัวได้เปลี่ยนไปทำหน้าที่เป็นตัวรับรู้ไฟฟ้า (electroreceptor) ซึ่งสามารถตรวจจับพัลส์ไฟฟ้า ดังนั้น จึงยังเป็นอวัยวะที่คล้าย ๆ กัน
ตัวอ่อนสัตว์สะเทินน้ำสะเทินบกโดยมากและที่โตแล้วจะมีระบบรับรู้แรงกลที่เทียบกับเส้นข้างลำตัวได้
เชิงอรรถและอ้างอิง.
<templatestyles src="Reflist/styles.css" />
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
Compound muscle action potential

compound muscle action potential (ตัวย่อ CMAP) หรือ compound motor action potential เป็นศักย์ไฟฟ้าที่ตรวจด้วยการบันทึกคลื่นไฟฟ้ากล้ามเนื้อ (electromyography)
CMAP เป็นผลรวมของศักยะงานกลุ่มหนึ่งที่ส่งเกือบพร้อมกันจากใยประสาทกล้ามเนื้อ (muscle fiber) ต่าง ๆ ในบริเวณเดียวกัน
ซึ่งมักทำให้เกิดโดยการกระตุ้นประสาทสั่งการ (motor nerve)
อาการ critical illness myopathy (กล้ามเนื้ออ่อนแรงในคนไข้อาการหนัก) ซึ่งเป็นเหตุสามัญของความอ่อนแรงในคนไข้ห้องไอซียู จะมี CMAP ที่ยาวผิดปกติ
ทางหลวงแผ่นดินหมายเลข 2169

ทางหลวงแผ่นดินหมายเลข 2169 สายยโสธร–เลิงนกทา หรือ ถนนวารีราชเดช เป็นทางหลวงแผ่นดินแนวทิศเหนือ-ทิศใต้ มีระยะทางตลอดทั้งสาย 67.1 กิโลเมตร ผ่านอำเภอต่าง ๆ ของจังหวัดยโสธร ได้แก่ อำเภอเมืองยโสธร อำเภอทรายมูล อำเภอกุดชุม อำเภอไทยเจริญ และอำเภอเลิงนกทา
รายละเอียดของเส้นทาง.
เริ่มต้นนับหลักกิโลเมตรที่ 0+000 จากสี่แยกทางหลวงแผ่นดินหมายเลข 23 (ถนนแจ้งสนิท) บริเวณหน้าที่ว่าการอำเภอเมืองยโสธร ในเขตเทศบาลเมืองยโสธร อำเภอเมืองยโสธร เข้าเขตอำเภอทรายมูล อำเภอกุดชุม อำเภอไทยเจริญ และอำเภอเลิงนกทา สิ้นสุดที่แยกวัดพรหมวิหาร ในเขตเทศบาลตำบลเลิงนกทา อำเภอเลิงนกทา จังหวัดยโสธร รวมระยะทางทั้งสิ้น 67.1 กิโลเมตร เป็นทางหลวง 2 ช่องจราจรตลอดสาย และ 4-6 ช่องจราจร ในช่วงเขตเทศบาลตำบลทรายมูล เทศบาลตำบลกุดชุมพัฒนา เทศบาลตำบลคำเตย และช่วงเข้าอำเภอเลิงนกทาตลอดเส้นทางทางจากอำเภอเมืองยโสธร-อำเภอเลิงนกทา ได้ถูกกำหนดเป็นทางหลวงเอเชียสาย 121
เขตควบคุม.
ถนนวารีราชเดช แบ่งเขตการควบคุมออกเป็น 2 ตอน ได้แก่
แหล่งข้อมูลอื่น.
ระบบสารสนเทศโครงข่ายทางหลวง
การทดลองเรื่องซิฟิลิสที่ทัสคีกี

การศึกษาว่าด้วยการดำเนินโรคของซิฟิลิสที่ไม่ได้รับการรักษาในชาวแอฟริกันอเมริกันในเมืองทัสคีกี เป็นการศึกษาวิจัยทางคลินิกที่ดำเนินการโดยหน่วยงานสาธารณสุขของสหรัฐ ซึ่งทำขึ้นระหว่างปี ค.ศ. 1932 ถึง 1972 มีเป้าหมายเพื่อสังเกตการดำเนินโรคตามธรรมชาติของผู้ป่วยซิฟิลิสที่ไม่ได้รับการรักษา อาสาสมัครงานวิจัยนี้ซึ่งเป็นชายชาวแอฟริกันอเมริกันได้รับการบอกกล่าวจากผู้วิจัยว่าพวกเขากำลังได้รับบริการสุขภาพแบบไม่เสียค่าใช้จ่ายจากรัฐบาลสหรัฐ ในภายหลังงานวิจัยนี้ได้รับการวิพากษ์วิจารณ์ในทางเสื่อมเสียเป็นอย่างมาก เนื่องจากมีการปฏิบัติที่ผิดต่อมาตรฐานจริยธรรมการวิจัยอย่างร้ายแรง
บีจูอัลด์ (ซีรีส์)

บีจิวเวลด์  เป็นซีรีส์ของเกมจับคู่กับปริศนาที่ผลิตโดยป็อปแคปเกมส์ เกมแรกของซีรีส์นี้คือ "บีจิวเวลด์" ซึ่งเผยแพร่ในเบราเซอร์ในปี ค.ศ.2001 แล้วตามมาด้วย "บีจิวเวลด์ 2" (ค.ศ.2004), "บีจิวเวลด์ ทวิสต์" (ค.ศ.2008), "บีจิวเวลด์ บลิสต์" (ค.ศ.2009), "บีจิวเวลด์ 3" (ค.ศ.2010) และ "บีจิวเวลด์ สตาร์ส" (ค.ศ. 2016) โดยรวมแล้วซีรีส์นี้ขายไปกว่า 10 ล้านหน่วย และดาวน์โหลดมากกว่า 150 ล้านครั้ง
แรงบันดาลใจ.
เกม "บีจิวเวลด์" ได้รับแรงบันดาลใจมาจากเกม "ชาริกิ" (Shariki) ซึ่งเป็นเกมจับคู่ที่ผลิตในปีค.ศ. 1998 โดยยูจีน อะเลมซิน (Eugene Alemzhin) ผู้พัฒนาชาวรัสเซีย
เทสลา (หน่วยวัด)

เทสลา (สัญลักษณ์ T) เป็นหน่วยอนุพัทธ์เอสไอของการเหนี่ยวนำทางแม่เหล็กไฟฟ้า (รวมถึงความหนาแน่นฟลักซ์แม่เหล็กด้วย)
1 เทสลา มีค่าเท่ากับ 1 เวเบอร์ต่อตารางเมตร ซึ่งหน่วยเทสลาถูกประกาศให้ใช้โดยทั่วกันในระหว่างการประชุมของที่ประชุมใหญ่ว่าด้วยการชั่งตวงวัดในปี พ.ศ. 2503 (ค.ศ. 1960) และตั้งชื่อเป็นการให้เกียรติแก่นิโคลา เทสลา ตามข้อเสนอของวิศวกรไฟฟ้าชาวสโลวีเนีย แฟรนซ์ แอฟซิน (France Avčin)
นิยาม.
อนุภาคใด ๆ ที่มีประจุ 1 คูลอมบ์ และเคลื่อนที่ตั้งฉากตลอดกับสนามแม่เหล็ก 1 เทสลา ด้วยอัตราเร็ว 1 เมตรต่อวินาที อนุภาคนั้นจะได้ถูกแรงกระทำขนาด 1 นิวตัน โดยอิงตามกฎของแรงลอเรนซ์ ซึ่งหน่วยเทสลาสามารถแสดงเป็นหน่วยอนุพัทธ์เอสไอได้ดังต่อไปนี้
<math> \text{T} 
= \dfrac{\text{kg}}{\text{A}{\cdot}\text{s}^2} </math>
หน่วยที่ใช้มีดังนี้
 A = แอมแปร์
 C = คูลอมบ์
 kg = กิโลกรัม
 m = เมตร
 N = นิวตัน
 s = วินาที
 H = เฮนรี
 V = โวลต์
 J = จูล
 Wb = เวเบอร์
โรคบูลิเมีย เนอร์โวซา

โรคบูลิเมีย เนอร์โวซา  เป็นความผิดปกติของการรับประทานที่ผู้ป่วยจะทานอาหารปริมาณมากในเวลาอันสั้นแล้วขับออกด้วยวิธีต่าง ๆ เช่น ทำให้ตัวเองอาเจียน ใช้ยาระบายหรือสารกระตุ้นหรือออกกำลังอย่างหนัก ผู้ป่วยบูลิเมียส่วนใหญ่จะมีน้ำหนักตามเกณฑ์ ลักษณะหนึ่งของโรคนี้คือจะมีผิวหนังตรงข้อนิ้วบางเนื่องจากการล้วงคอให้ตัวเองอาเจียนและมีฟันสึกหรอ ผู้ป่วยบูลิเมียมักประสบอารมณ์ซึมเศร้า วิตกกังวลและปัญหาสารเสพติดร่วมด้วย นอกจากนี้ยังมีความเสี่ยงในการทำร้ายตัวเองหรือฆ่าตัวตาย
โรคบูลิเมียมีเปอร์เซ็นต์ที่เกิดจากพันธุกรรมประมาณ 30-80% และอาจเกิดจากปัจจัยอื่นเช่น การถูกกดดันจากสังคมที่ให้คุณค่ากับความผอม โรคอ้วน ความเครียดและความภูมิใจแห่งตนต่ำ การวินิจฉัยจะใช้การซักประวัติ แต่บางครั้งอาจยากที่จะวินิจฉัยเนื่องจากผู้ป่วยปกปิดพฤติกรรมตัวเอง โรคบูลิเมียมีอาการบางอย่างที่คล้ายกับโรคเบื่ออาหารเหตุจิตใจ binge eating disorder กลุ่มอาการไคลน์-เลวินและความผิดปกติทางบุคลิกภาพแบบก้ำกึ่ง
การรักษาหลักของโรคบูลิเมียคือการบําบัดทางความคิดและพฤติกรรม ยาแก้ซึมเศร้าชนิด Selective serotonin re-uptake inhibitors และยาแก้ซึมเศร้าไตรไซคลิกให้ผลการรักษาที่ดีปานกลาง มีรายงานว่าผู้ป่วยประมาณ 50% ที่เข้ารับการรักษาเกินกว่า 10 ปี มักมีอาการดีขึ้น
ในปี ค.ศ. 2015 มีผู้ป่วยบูลิเมียทั่วโลกประมาณ 3.6 ล้านคน โรคนี้พบไม่บ่อยในประเทศกำลังพัฒนา ผู้หญิงประมาณ 2-3% จะประสบโรคบูลิเมียในช่วงเวลาหนึ่งของชีวิต ผู้หญิงมีโอกาสป่วยเป็นโรคนี้มากกว่าผู้ชายประมาณ 9 เท่า โดยมีอัตราการเกิดกับผู้หญิงวัยผู้ใหญ่ตอนต้นมากที่สุด เจอรัลด์ รัสเซล จิตแพทย์ชาวอังกฤษเป็นผู้ตั้งชื่อและอธิบายโรคนี้เป็นครั้งแรกในปี ค.ศ. 1979 โดยมาจากคำในภาษากรีก βουλιμία (boulīmia) ที่แปลว่า "ผู้ที่กินอย่างตะกละ" ดังนั้น bulimia nervosa จึงมีความหมายว่า "ผู้ป่วยทางจิตที่กินอย่างตะกละตะกลาม"
เอ็นบีเอ นัดชิงชนะเลิศ 2019

เอ็นบีเอ นัดชิงชนะเลิศ 2019  เป็นการแข่งขันบาสเกตบอลนัดชิงชนะเลิศของสมาคมบาสเกตบอลแห่งชาติ (เอ็นบีเอ) ฤดูกาล 2018–19 ซึ่งโทรอนโตแร็ปเตอส์จะแข่งขันกับโกลเดนสเตตวอร์ริเออส์ โดยทั้งสองทีมเป็นทีมที่ชนะการแข่งขันรอบชิงชนะเลิศคอนเฟอเรนซ์ (แร็ปเตอส์เป็นแชมป์สายตะวันออก และวอร์ริเออส์เป็นแชมป์สายตะวันตก) และทั้งสองทีมจะต้องแข่งขันในระบบ 4 ใน 7 นัด (หนึ่งทีมจะต้องชนะอย่างน้อยสี่นัด) โดยเริ่มการแข่งขันในวันที่ 30 พฤษภาคมและสิ้นสุดในวันที่ 16 มิถุนายน ถ้าหากต้องมี 7 นัด
วอร์ริเออส์ได้แข่งในเอ็นบีเอ นัดชิงชนะเลิศ ครั้งนี้เป็นครั้งที่ห้าติดต่อกันในนัดชิงชนะเลิศ และเป็นครั้งแรกของแร็ปเตอส์ที่ได้แข่งในนัดชิงชนะเลิศ
โทรอนโตแร็ปเตอส์ชนะการแข่งขันนัดชิงชนะเลิศ 4-2 นัดสุดท้ายคือนัดที่ 6
สนามแข่งขัน.
สนามแข่งขันสองสนามได้รับการจัดขึ้นที่ออราเคิลอารีนา ออกแลนด์ และสโกเชียแบงก์อารีนา โทรอนโต
เส้นทางสู่นัดชิงชนะเลิศ.
 อันดับที่ 2 ในสายตะวันออก อันดับที่ 2 ในลีก
!colspan=2|ฤดูกาลปกติ
! colspan="7" | สายตะวันตก
! width="5%" | #
! width="40%" | ทีม
! width="5%" | ชนะ
! width="5%" | แพ้
! width="5%" | PCT
! width="7.5%" | GB
! width="5%" | แข่ง
! 1
! 2
! 3
! 4
! 5
! 6
! 7
! 8
! 9
! 10
! 11
! 12
! 13
! 14
! 15
!colspan=2|รอบแรก
!colspan=2|รอบรองชนะเลิศ<br>คอนเฟอเรนซ์
!colspan=2|รอบชิงชนะเลิศ<br>คอนเฟอเรนซ์
เจ้าชายเซอร์อา ยะโกบ อัมฮา ซึลลาเซ มกุฎราชกุมารแห่งเอธิโอเปีย

เจ้าชายเซอร์อา ยะโกบ อัมฮา ซึลลาเซ มกุฎราชกุมารแห่งเอธิโอเปีย  เสด็จพระราชสมภพเมื่อวันที่ 15 สิงหาคม 2496 ณ ประเทศเอธิโอเปีย เป็นพระราชโอรสพระองค์สุดท้องและพระองค์เดียวในสมเด็จพระจักรพรรดินีเมเดเฟอร์อัชเวิร์ค อบีบีแห่งเอธิโอเปีย และ เจ้าหญิงดูนู เกตานี มกุฎราชกุมารีแห่งเอธิโอเปีย พระราชบิดาของพระองค์ทรงครองราชย์ตั้งแต่วันที่ 12 กันยายน 2517 - 12 มีนาคม 2518 หลังจากนั้นประเทศก็ได้ถูกรัฐประหารและล้มล้างระบอบกษัตริย์ พระองค์กลายเป็นผู้อ้างสิทธิราชบัลลังก์ลำดับที่ 1 ภายหลังการสวรรคตลงของพระราชบิดาเมื่อปี 2540 ซึ่งพระองค์เป็นที่ยอมรับของรัฐบาลและประชาชน
พระองค์เองก็มีส่วนเกี่ยวข้องในการประชุมของรัฐบาล การแก้รัฐธรรมนูญ พระองค์ก็ทรงมีบทบาทสำคัญ ทั้งนี้พระองค์มิได้พำนักในประเทศเป็นหลัก แต่มีพระราชวังหลวงประทับ และมีพระตำหนักในประเทศอิสราเอล อยู่ 1 แห่ง และใช้เป็นที่ประทับหลักตั้งแต่ปี 2524 และจะเสด็จพระราชดำเนินกลับก็ต่อเมื่อ รัฐบาลขอเข้าเฝ้าฯ หรือวันชาติ พิธีสำคัญเท่านั้น
เสกสมรส.
พระองค์ทรงเข้าพระราชพิธีเสกสมรสกับ ดานู เก็ตตาอี ภายหลังได้รับการสถาปนาที่ เจ้าหญิงดูนู เกตานี มกุฎราชกุมารีแห่งเอธิโอเปีย มีพระราชธิดาเพียงพระองค์เดียว คือ 
พระองค์ทรงหย่าขาดจากพระวรชายาในปี 2554
พระองค์ทรงมีองค์กรในพระราชูปถัมภ์คือ
เกรอัม แชปแมน

เกรอัม อาร์เทอร์ แชปแมน (8 มกราคม ค.ศ. 1941 – 4 ตุลาคม ค.ศ. 1989) เป็นนักแสดงตลก นักแสดง นักเขียนชาวอังกฤษ และเป็นหนึ่งในสมาชิก 6 คนของมอนตีไพธัน กลุ่มนักแสดงตลกเหนือจริงจากอังกฤษ เขามักรับบทผู้มีอำนาจ เช่น พันเอก และรับบทนำในภาพยนตร์สองเรื่องของมอนตีไพธัน คือ "โฮลีเกรล" (ค.ศ. 1975) และ "ไลฟ์ออฟไบรอัน" (ค.ศ. 1979)
สถานีรถไฟปาดังเบซาร์

สถานีรถไฟปาดังเบซาร์  เป็นสถานีรถไฟตั้งอยู่ที่เมืองชายแดนปาดังเบซาร์ รัฐปะลิส ประเทศมาเลเซีย เป็นสถานีเหนือสุดของสายชายฝั่งตะวันตกซึ่งเชื่อมกับสายใต้ของการรถไฟแห่งประเทศไทย
สถานีดังกล่าวเป็นที่บรรจบของการรถไฟมาเลเซียและไทย ทำให้ผู้โดยสารสามารถเปลี่ยนระหว่างระบบทางรถไฟสองระบบได้ มีระบบศุลกากร การเข้าเมืองและการกักกันของทั้งสองประเทศอยู่ในสถานี แม้ว่าสถานีดังกล่าวตั้งอยู่ในเขตแดนมาเลเซียทั้งหมด คือ อยู่ใต้ชายแดนมาเลเซีย-ไทย 200 เมตร นอกจากนี้ยังมีสถานีรถไฟขนาดเล็กกว่าอยู่ทางฝั่งไทย ชื่อ สถานีรถไฟปาดังเบซาร์ (ไทย)
สถานีรถไฟปาดังเบซาร์ยังมีลานสินค้าซึ่งใช้เป็นท่าเรือแห้งสำหรับมาเลเซียส่วนเหนือและสามเหลี่ยมเศรษฐกิจ โครงการพัฒนาเขตเศรษฐกิจสามฝ่าย อินโดนีเซีย มาเลเซีย ไทย (Indonesia-Malaysia-Thailand Growth Triangle)
ขบวนรถไฟ.
สถานีรถไฟปาดังเบซาร์บริการทั้งเกอเรตาปีตานะฮ์เมอลายูและการรถไฟแห่งประเทศไทย.
รถไฟที่บริการโดยเกอเรตาปีตานะฮ์เมอลายู ไปยังประเทศมาเลเซีย ได้แก่:
รถไฟที่บริการโดยการรถไฟแห่งประเทศไทย ไปยังประเทศไทย มีจำนวน 6 ขบวน ได้แก่:
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เจ้าหญิงอาจีกาเยฮู อัมฮา เซลาสซีแห่งเอธิโอเปีย

เจ้าหญิงอาจีกาเยฮู อัมฮา เซลาสซีแห่งเอธิโอเปีย  ประสูติเมื่อวันที่ 4 กันยายน 2479 ณ เดสซี ประเทศเอธิโอเปีย เป็นพระราชธิดาพระองค์ใหญ่และพระองค์แรกใน สมเด็จพระจักรพรรดิอัมฮา เซลาสซีแห่งเอธิโอเปีย กับ เจ้าหญิงวอเลเต อิสราเอล เซโยม พระมเหสีพระองค์แรก เป็นสมเด็จพระเชษฐภคินีต่างพระราชชนนีของ เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย เป็นพระราชนัดดาใน สมเด็จพระจักรพรรดิเฮลี เซลาสซีที่ 1 แห่งเอธิโอเปีย พะราชมารดาของพระองค์นั้นเป็นพระราชนัดดาใน สมเด็จพระจักรพรรดิโยฮันเนสที่ 4 แห่งเอธิโอเปีย ดังนั้น พระราชบิดาแลรพระราชมารดาของพระองค์นั้นจึงทรงเป็นพระญาติกัน 
เสกสมรส.
พระองค์ทรงเสกสมรสกับ เดจาเมฮาต ไฟเรก-เซลาสซี ฮาดิส มารียัม มีพระบุตรดังนี้
พระชนม์ชีพ.
เจ้าหญิงอาจีกาเยฮู อัมฮา เซลาสซีแห่งเอธิโอเปีย เคยโดยเสด็จ สมเด็จพระจักรพรรดิเฮลี เซลาสซีที่ 1 แห่งเอธิโอเปีย พระราชอัยกา (ปู่) เยือน ประเทศอิตาลี เกาหลีใต้ ออสเตรเลีย และ ประเทศมาเลเซีย
พระองค์สิ้นพระชนม์เมื่อวันที่ 23 มกราคม 2519 สิริพระชันษา 39 ปี เนื่องจากทรงถูกขุมขังเนื่องด้วยระบอบรัฐประหาร
เมโงฮิเมะ

เมโงฮิเมะ หรือ โยชิฮิเมะ (#เปลี่ยนทาง ,1568-21 กุมภาพันธ์ 1653) สตรีจาก ยุคอาซูจิ–โมโมยามะ จนถึงต้น ยุคเอโดะ เธอเป็นธิดาและบุตรคนเดียวของ ทามูระ คิโยอากิ เจ้าผู้ครองปราสาทมิฮารุและ โอกิตะ ธิดาของ โซมะ อากิตาเนะ เธอเป็นภรรยาเอกของ ดาเตะ มาซามูเนะ
เอริก ไอเดิล

เอริก ไอเดิล (เกิด 29 มีนาคม ค.ศ. 1943) เป็นนักแสดงตลก นักแสดง นักพากย์ นักเขียน นักร้อง-นักแต่งเพลง นักดนตรี นักเขียน และนักแต่งเพลงตลกชาวอังกฤษ ไอเดิลเป็นสมาชิกของมอนตีไพธัน กลุ่มนักแสดงตลกเหนือจริงจากอังกฤษ, สมาชิกเดอะรัตเทิลส์ วงร็อกล้อเลียน และนักแต่งเพลงและเนื้อเพลงของละครบรอดเวย์ "สแปมาลอต"
พระสทาศิวะ

พระสทาศิวะ (Sadāśiva,) คือพระเป็นเจ้าตามคติลัทธิไศวสิทธานตะสายมันตรมรรค เชื่อว่าทรงมีอำนาจทุกอย่างแต่ยังคงความละเอียดอ่อนและลึกลับ แน่นอน และส่องสว่าง การสำแดงสูงสุดที่ประทานพรด้วย "อนุเคราะห์" หรือพระคุณที่ห้าแห่ง "ปัญจกฤตยะ" (การกระทำศักดิ์สิทธิ์ทั้งห้า) ของพระศิวะ รูปเคารพของพระสทาศิวะมักจะมีห้าพักตร์และสิบกร พระองค์ถือว่าเป็นเป็นหนึ่งใน 25 มเหศวรมุรตัม (Maheshwara murtam) ของพระศิวะ คัมภีร์ศิวาคมสรุปว่าศิวลึงค์ โดยเฉพาะ มุขลึงค์ ถือเป็นปางหนึ่งของพระสทาศิวะ ในประเทศไทยมีความนิยมสร้างรูปเคารพของพระสทาศิวะอยู่ในยุคหนึ่ง ตัวอย่างที่เห็นได้ชัดคือที่ศาลพระสทาศิวะ เซ็นทรัลเวิลด์ ซึ่งเกิดความผิดพลาดได้นำรูปเคารพของพระสทาศิวะมาบูชาแทนพระตรีมูรติ
การแปลความ.
พระพักตร์ทั้งห้าของพระสทาศิวะ มักถูกระบุว่าได้แก่ มหาเทพ พระปารวตี โคนนทิ พระไภรวะ และองค์สทาศิวะเอง พระกรทั้งสิบของ พระสทาศิวะแสดงถึงทิศทางทั้งสิบ รูปแบบอื่นของ พระสทาศิวะต่อมาพัฒนาเป็นรูปแบบของพระศิวะที่รู้จักกันเป็นมหาสทาศิวะ คือพระศิวะยี่สิบห้าเศียร เจ็ดสิบเจ็ดเนตร และห้าสิบกร ข้อมูลดังกล่าวได้ระบุไว้ในกามิกาคม และวิษณุธรรโมตตรปุราณะ
การมีห้าเศียรนั้น แต่ละเศียรมีพระนามต่างๆ กันออกไป คือ อีศานะ ตัตปุรุษะ วามเทวะ อโฆระ และสัตโยชาตะ ซึ่งล้วนเป็นพระนามและองค์คุณของพระศิวะ
พระเศียรทั้งห้าสะท้อน ภาวะห้าของจักรวาล ธาตุทั้งห้า (ดิน น้ำ ไฟ ลม อวกาศ) สะท้อนกิจกรรมทั้งห้าของพระเจ้าคือ สรรค์สร้าง รักษา ทำลาย ปลดปล่อย และสร้างมายาภาพ (ลวง) สีทั้งห้า 
ดังนั้น ชาวไศวะสิทธานตะจึงถือว่านี่คือรูปสูงสุดของพระศิวะ 
ตำนาน.
คัมภีร์ศิวปุราณะ ได้เขียนเกี่ยวกับพระสทาศิวะไว้ว่า "เมื่อครั้งปฐมกัลป์ ในเวลานั้นมีแต่ความว่างเปล่า ไม่มีสิ่งใดเลย ทุกหนแห่งอยู่ในความมืดมนอนธกาล พลันท่ามกลางความเงียบสงัดนั้นก็บังเกิดเสียงหนึ่งขึ้น เสียงนั้นเปล่งเป็นคำว่า โอม ดังก้องไปทั่ว และก็บังเกิดเป็นเทพองค์หนึ่ง นามว่า พระสทาศิวะ และในเวลานั้นเอง พระสทาศิวะก็ทรงเปล่งถ้อยคำว่า ตรีภูอัมภวะ ภูศัม ก็บังเกิดพระแม่ศักติ-ศิวะขึ้นจากกลางพระหทัยของพระสทาศิวะ ทั้งสองพระองค์ต่างสนทนากัน และก็เริ่มวางแผนสร้างสรรค์จักรวาลในเวลาต่อมา
ธนกร วังบุญคงชนะ

ธนกร วังบุญคงชนะ (เกิด 19 พฤษภาคม พ.ศ. 2516) ชื่อเล่น แด๊ก เป็นนักการเมืองชาวไทย สมาชิกสภาผู้แทนราษฎรแบบบัญชีรายชื่อ และรองหัวหน้าพรรครวมไทยสร้างชาติ เคยดำรงตำแหน่งรัฐมนตรีประจำสำนักนายกรัฐมนตรี และโฆษกประจำสำนักนายกรัฐมนตรี ในรัฐบาลพลเอก ประยุทธ์ จันทร์โอชา 
ประวัติ.
ธนกร เกิดเมื่อวันที่ 19 พฤษภาคม พ.ศ. 2516 ที่อำเภอร่อนพิบูลย์ จังหวัดนครศรีธรรมราช ด้านครอบครัวสมรสกับ แคทลีน มาลีนนท์
สำเร็จการศึกษาปริญญาตรี คณะนิเทศศาสตร์ จากมหาวิทยาลัยเกริก ปริญญาโทจากคณะรัฐศาสตร์ มหาวิทยาลัยรามคำแหง ปริญญาเอก ปรัชญาดุษฎีบัณฑิต สาขารัฐประศาสนศาสตร์ จากมหาวิทยาลัยเวสเทิร์น หลักสูตรการเมืองการปกครองในระบอบประชาธิปไตยสำหรับนักบริหารระดับสูง (ปปร.) รุ่นที่ 20 และหลักสูตรการพัฒนาการเมืองและการเลือกตั้งระดับสูง (พตส.) รุ่นที่ 2
งานการเมือง.
พ.ศ. 2550 เขาลงสมัครเป็นสมาชิกสภาผู้แทนราษฎรกรุงเทพมหานคร พรรคมัชฌิมาธิปไตย เขตเลือกตั้งที่ 4 พร้อมกับ ร้อยเอกรชฏ พิสิษฐบรรณกร และอภิญญา สุนทรสาธิต แต่ไม่ได้รับเลือกตั้ง โดยได้รับคะแนนไปเพียง 2,455 คะแนน 
พ.ศ. 2554 ธนกรลงสมัครเป็นสมาชิกสภาผู้แทนราษฎรแบบบัญชีรายชื่อในสังกัดพรรคภูมิใจไทย โดยอยู่ลำดับที่ 38 แต่ไม่ได้รับเลือกตั้ง
ต่อมาในวันที่ 18 พฤศจิกายน พ.ศ. 2561 เขาได้สมัครเป็นสมาชิกพรรคพลังประชารัฐพร้อมกับกลุ่มสามมิตร และได้รับตำแหน่งเป็นรองโฆษกพรรค และลงสมัครเป็นสมาชิกสภาผู้แทนราษฎรแบบบัญชีรายชื่อ ลำดับที่ 27
ในเดือนสิงหาคม พ.ศ. 2565 เมื่อวทันยา บุนนาค ลาออกจากการเป็น ส.ส. ธนกรจึงได้รับการเลื่อนลำดับบัญชีรายชื่อเป็นสมาชิกสภาผู้แทนราษฎร
ในเดือนพฤศจิกายน พ.ศ. 2565 ธนกรได้รับการโปรดเกล้าฯ ให้ดำรงตำแหน่งรัฐมนตรีประจำสำนักนายกรัฐมนตรี ต่อมาในวันศุกร์ที่ 27 มกราคม พ.ศ. 2566 ธนกรได้เดินทางไปสมัครเป็นสมาชิกพรรครวมไทยสร้างชาติ
มุขลึงค์

ในประติมานวิทยาฮินดู มุขลึงค์ (แปลตรงตัวว่า "ลึงค์ที่มีใบหน้า", mukhaliṅga) เป็นรูปเคารพลึงค์รูปแบบหนึ่งที่ปรากฏใบหน้ามนุษย์ (คือเทพเจ้า) บนลึงค์ อาจมีหน้าเดียวหรือหลายใบหน้าก็ได้ โดยลึงค์นั้นถือเป็นรูปเคารพแบบไม่แสดงรูป (aniconic) ของพระศิวะ การสร้างมุขลึงค์มีทั้งการสลักลงไปในลึงค์และนำมาครอบลึงค์เดิม
โดยทั่วไปมักพบจำนวนใบหน้าบนมุขลึงค์เท่ากับ 1 หน้า (เอกมุขลึงค์), 4 หน้า (จตุรมุขลึงค์) หรือ 5 หน้า (ปัญจมุขลึงค์) โดยทั่วไป จตุรมุขลึงค์นั้นไม่ได้นับรวมใบหน้าที่ 5 บนยอดสุดของลึงค์ ลักษณะของจุตรมุกขลึงค์และปัญจมุขลึงค์นั้นมักหมายถึงพระศิวะ 5 ปาง หรืออาจะหมายถึงธาตุทั้ง 5 และ ทิศหลักทั้ง 5 ด้วย
โอม นมัส ศิวายะ

โอม นมัส ศิวายะ (เทวนาครี: ॐ नमः शिवाय; ไอเอเอสที: Om Namaḥ Śivāya) เป็นหนึ่งในมนตร์ฮินดูที่ได้รับความนิยมสูงมาก และถือเป็นมนตร์สำคัญสูงสุดในลัทธิไศวะ คำว่า "นมัส ศิวายะ" (Namah Shivaya) แปลว่า "โอ้! การเคารพกราบการต่อผู้รุ่งเรืองยิ่ง!" ("O salutations to the auspicious one!") หรือ "ความรัก ความเคารพบูชา ต่อองค์พระศิวะ" (“adoration to Lord Shiva") โอม นมัส ศิวายะ เรียกอีกชื่อว่า ศิวปัญจักศร (Shiva Panchakshara) หรือ ปัญจักศร (Panchakshara) ซึ่งแปลว่า "มนตร์ที่มีห้า (ปัญจ) พยางค์ (อักษร)" (คือไม่รวมคำว่า โอม) ซึ่งขับเพื่อบูชาพระศิวะ ในบทสวด Shri Rudram ซึ่งเป็นบทสวดในกฤษณยชุรเวท ได้ระบุบทสวดนี้ไว้ว่า "นะมะศิวายะ" ("Na' 'Ma' 'Śi' 'Vā' 'Ya')
คาณปัตยะ

คาณปัตยะ เป็นลัทธิหนึ่งในศาสนาฮินดูที่นับถือพระพิฆเนศ (พระคเนศ หรือเรียกว่า พระคณปติ) เป็นสคุณพรหมัน คณปัตยะถือเป็นหนึ่งในห้านิกายสำคัญของศาสนาฮินดู คือ ลัทธิไศวะ ซึ่งบูชาพระศิวะเป็นหลัก, ลัทธิศักติ ซึ่งบูชาศักติองค์ต่าง ๆ เป็นหลัก, ลัทธิไวษณพ ซึ่งบูชาพระวิษณุเป็นหลัก, ลัทธิสรภัทธะ ซึ่งบูชาพระสุริยะเป็นหลัก และลัทธิคาณปัตยะ ซึ่งบูชาพระคเนศเป็นหลัก ถึงแม้คาณปัตยะจะถือว่าเป็นนิกายที่เล็กกว่าทั้งสี่นิกายที่กล่าวมาข้างต้น แต่คาณปัตยะก็ถือเป็นนิกายที่มีอิทธิพลมากในศาสนาฮินดูมาตลอด นอกจากนี้ยังมีลัทธิสมารตะซึ่งปฏิบัติตามปรัชญาอทไวตะ ซึ่งบูชาเทพทั้งห้า (ปัญจายตนปูชา - pañcāyatana pūjā) คือบูชาทั้งพระคเนศ, พระวิษณุ, พระศิวะ, พระสุริยะ และ เทวีในศาสนาฮินดูเป็นสคุณพรหมัน
ความเชื่อ.
การบูชาพระพิฆเนศถือเป็นการบูชาหนึ่งที่ประกอบกับการบูชาเทพเจ้าอื่น ๆ โดยทั่วไปแล้วชาวฮินดูทุกนิกายจะเริ่มการสวดที่สำคัญหรือพิธีกรรมทางศาสนาด้วยการสวดบูชาพระพิฆเนศ ซึ่งนับถือกันในฐานะเทพเจ้าแห่งการเริ่มต้น และการขจัดอุปสรรค ถึงแม้ว่าทุกนิกายจะให้การเคารพบูชาพระพิฆเนศอยู่แล้วก็ตาม ลัทธิคาณปัตยะเพิ่มเติมและยกย่องพระพิฆเนศให้ทรงเป็นพระเป็นเจ้าสูงสุด
ไซเบอร์พังก์ 2077

ไซเบอร์พังก์ 2077  เป็นวิดีโอเกมแนวเล่นตามบทบาทที่พัฒนาและจัดจำหน่ายโดย CD Projekt ตัวเกมอยู่ในจักวาลของเกมกระดานสวมบทบาท "Cyberpunk (หรือเป็นที่รู้จักในชื่อ Cyberpunk 2013)" ของไมค์ พอนด์สมิธ ในปี 2077 บนโลกไซเบอร์พังก์ดิสโทเปียของเมืองไนท์ซีตี้ รัฐแคลิฟอร์เนีย โดยผู้เล่นจะได้รับบทเป็น "วี" (ให้เสียงโดยเกวิน เดรีย/เชอรามี่ ลีห์) ทหารรับจ้างที่ได้รับงานขโมย "ไบโอชิป" แต่การปล้นกลับตาลปัตร ทำให้จิตใต้สำนึกของ จอห์นนี่ ซิลเวอร์แฮนด์ (รับบทโดยคีอานู รีฟส์) ที่อยู่ในไบโอชิปเริ่มค่อยๆคร่าชีวิตและเขียนทับจิตสำนึกของวี ทั้งคู่ต้องร่วมมือกันเพื่อหาทางแยกจิตใต้สำนึกของทั้งสองคน และช่วยชีวิตของวี
โดยตัวเกมเป็นรูปแบบเกมโอเพ่นเวิร์ลที่มีหกภูมิภาคที่แตกต่างกันในมุมมองบุคคลที่หนึ่ง ตัวเกมวางจำหน่ายทั่วโลกสำหรับเครื่องเพลย์สเตชัน 4 เอกซ์บอกซ์วัน ไมโครซอฟท์ วินโดวส์ สตาเดีย ในวันที่ 10 ธันวาคม 2020 และวางจำหน่ายบนเพลย์สเตชัน 5 และ เอกซ์บอกซ์ซีรีส์เอกซ์ในวันที่ 15 กุมภาพันธ์ 2022
การพัฒนาเกม "ไซเบอร์พังก์ 2077" เริ่มขึ้นหลังจากการวางจำหน่าย "" (2016) ตัวเกมได้รับการพัฒนาโดยทีมงานประมาณ 500 คนโดยใช้เอนจินเกม REDengine 4 CD Projekt เปิดตัวแผนกใหม่ในเมืองวรอตสวัฟ ประเทศโปแลนด์ และร่วมมือกับ Digital Scapes, Nvidia, QLOC, Jali Research เพื่อช่วยเหลือในการผลิต และไมค์ พอนด์สมิธ ผู้สร้าง "Cyberpunk" มาเป็นผู้ให้คำปรึกษาในการพัฒนาเกม
ตัวเกมได้รับคำชมจากนักวิจารณ์ในเรื่องของการเล่าเรื่อง ฉาก และกราฟิก แม้ว่าองค์ประกอบของรูปแบบการเล่นบางส่วนจะได้รับกระแสวิจารณ์ผสมกัน ในขณะที่ธีมและการแสดงตัวละครข้ามเพศได้รับคำวิจารณ์อยู่บ้าง ตัวเกมยังถูกวิพากษ์วิจารณ์อย่างกว้างขวางถึงข้อบกพร่อง โดยเฉพาะอย่างยิ่งในเวอร์ชันคอนโซล ซึ่งประสบปัญหาประสิทธิภาพการทำงาน โซนี่ถอดเกม "ไซเบอร์พังก์ 2077" ออกจากเพลย์สเตชันสโตร์ ตั้งแต่เดือนธันวาคม 2020 จนถึงมิถุนายน 2021 ขณะที่ CD Projekt แก้ไขปัญหาบางอย่าง CD Projekt ตกอยู่ภายใต้การสืบสวนและการฟ้องร้องดำเนินคดีแบบกลุ่มสำหรับความพยายามที่พวกเขามองว่ามองข้ามความรุนแรงของปัญหาทางเทคนิคก่อนวางจำหน่าย สิ่งเหล่านี้ถูกเคลียร์ในที่สุดด้วยข้อตกลง 1.85 ล้านดอลลาร์สหรัฐ โดยตัวเกมตัวเกมขายได้มากกว่า 20 ล้านชุดในเดือนกันยายน 2022 
"Phantom Liberty".
ส่วนเสริม "แฟนธอมลิเบอร์ตี้ (") เป็นส่วนเสริมของเกมตัวแรกและตัวเดียว โดยคีอานู รีฟส์ ได้กลับมารับบท จอห์นนี่ ซิลเวอร์แฮนด์ และตัวละครใหม่อย่าง โซโลม่อน รีด (รับบทโดยอิดริส เอลบา) โดยทาง CD Projekt Red ได้ทำการปล่อยอัปเดตปรับปรุงตัวเกมเวอร์ชัน 2.0 บนระบบวินโดว์ เพลย์เตชั่น 5 และเอกซ์บอกซ์ซีรีส์เอกซ์และซีรีส์เอส เมื่อวันที่ 21 กันยายน 2023 สำหรับส่วนเสริม "แฟนธอมลิเบอร์ตี้" ได้เปิดให้เล่นอย่างเป็นทางการเมื่อวันที่ 26 กันยายน 2023 
ภาคต่อ.
CD Projekt red ได้ประกาศถึงการสร้างเกมใหม่เมื่อเดือนตุลาคม 2022 โดยมีไตรภาคใหม่และรีเมคของเกม เดอะ วิทเชอร์ เกมไอพีใหม่ในชื่อโปรเจค Hadar และเกมภาคต่อของ "ไซเบอร์พังก์" 2077 ในชื่อโปรเจค Orion โดยทาง CD Projekt Red ได้ประกาศว่า อัปเดท 2.0 และส่วนเสริม "แฟนธอมลิเบอร์ตี้" จะเป็นอัปเดทคอนเทนต์สุดท้ายของเกม โดยที่อัปเดทต่อๆไปจะเป็นการปรับปรุงประสิทธิภาพ และแก้ไข้ข้อผิดพลาดของเกม โดย CD Projekt Red ได้เริ่มโฟกัสการพัฒนาภาคต่อของเกม "ไซเบอร์พังก์ 2077" แล้ว หลังจากที่ส่วนเสริมวางจำหน่าย และหันไปใช้ อันเรียลเอนจิน แทนที่ REDengine ในการพัฒนาเกมต่อๆไปของทาง CD Projekt แทน
คเณศจตุรถี

คเนศจตุรถี (ไอเอเอสที: Gaṇēśa Chaturthī), หรือ วินายกจตุรถี (Vināyaka Chaturthī) เป็นเทศกาลในศาสนาฮินดูที่เฉลิมฉลองการประสูติของพระพิฆเนศ ตรงกับช่วงเดือนสิงหาคม-กันยายนตามปฏิทินเกรกอเรียน พิธีกรรมเด่นของคเณศจตุรถีคือการสร้างเทวรูปพระพิฆเนศด้วยดินเหนียวแล้วประดิษฐานในบ้านเรือน อาคาร องค์กร หรือในสถานที่สาธารณะ บนฐาน pandal (ฐานเวทีชั่วคราว) ที่สูงใหญ่ พิธีกรรมประกอบด้วยการสวดบทสวดในพระเวทหรือคัมภีร์ฮินดูอื่น ๆ และการ vrata (อดอาหาร) การแจกจ่ายประสาทะ (Prasāda) จากพิธีสวดจากบน pandal สู่ชุมชน รวมถึงขนมอย่าง ขนมโมทกะ ซึ่งเชื่อว่าเป็นขนมทรงโปรดของพระพิฆเนศ เทศกาลสิ้นสุดในวันที่ 10 นับจากวันที่เริ่มเทศกาล ซึ่งศาสนิกชนจะนำเทวรูปพระพิฆเนศที่ปั้นจากดินมาตั้งในสถานที่สาธารณะ โดยมีขบวนดนตรีและขับสวดกันไปยังแหล่งน้ำ เช่น แม่น้ำหรือทะเล ก่อจะทำพิธีนำเทวรูปดินนั้นแช่หรือละลายลงแม่น้ำ เทศกาลคเนศจตุรถีที่ยิ่งใหญ่ที่สุดจัดในเมืองมุมไบ ซึ่งมีการนำเทวรูปแช่ละลายลงน้ำมากถึง 150,000 องค์ในมุมไบทุก ๆ ปี เชื่อกันว่าเทวรูปดินและพระพิฆเนศที่ได้ละลายไปในสายน้ำนั้นจะกลับไปยังเขาไกรลาส เคียงคู่กับพระศิวะ และ พระปารวตี เทศกาลนี้ถือเป็นการเฉลิมฉลองพระพิฆเนศซึ่งชาวฮินดูเชื่อกันว่าเป็นเทพเจ้าแห่งการเริ่มต้นใหม่ และการขจัดอุปสรรค รวมทั้งเป็นเทพเจ้าแห่งปัญญาและความฉลาดเฉลียว เทศกาลนี้มีการเฉลิมฉลองทั่วอินเดีย โดยเฉพาะในรัฐมหาราษฏระ, รัฐมัธยประเทศ, รัฐกรณาฏกะ, รัฐกัว, รัฐเตลังคานา, รัฐคุชราต และ รัฐฉัตตีสครห์ และพบฉลองกันภายในบ้านเรือนส่วนบุคคลในรัฐทมิฬนาฑู, รัฐอานธรประเทศ ส่วนในบรรดาชาวฮินดูโพ้นทะเลก็มีการจัดในประเทศต่าง ๆ ทั้งเนปาล ออสเตรเลีย, แคนาดา, มาเลเซีย, ตรินิแดดและโตเบโก, กายอานา, สุริเนม, ส่วนอื่น ๆ ของแคริบเบียน, ฟิจิ, มอริเชียส, แอฟริกาใต้, สหรัฐ, และในทวีปยุโรป (ในเกาะเตเนริเฟ)
เท็ตสึยะ มูรายามะ

เท็ตสึยะ มูรายามะ (เกิดวันที่ 20 ตุลาคม พ.ศ. 2517) เป็นหัวหน้าผู้ฝึกสอนและสเกาต์ชาวญี่ปุ่น 
ประวัติ.
มูรายามะ เป็นผู้จัดการทีมให้กับชุดเยาวชนของสโมสรในเจลีกมากมาย เช่น กัมบะ โอซากะ, เจฟ ยูไนเต็ด ชิบะ-อิจิฮาระ และ ซานเฟรซ ฮิโรชิมะ ก่อนที่จะเป็นผู้อำนวยการสโมสรให้กับสมุทรปราการ ซิตี้ในไทยลีก และขึ้นมาเป็นหัวหน้าผู้ฝึกสอน
บัณฑิตวิทยาลัย มหาวิทยาลัยมหาสารคาม

บัณฑิตวิทยาลัย มหาวิทยาลัยมหาสารคาม  เป็นหน่วยงานระดับวิทยาลัยสังกัดมหาวิทยาลัยมหาสารคาม มีฐานะเป็นคณะหรือหน่วยงานหนึ่งในมหาวิทยาลัยมหาสารคาม จัดตั้งขึ้นเพื่อดูแลหลักสูตรบัณฑิตศึกษาของมหาวิทยาลัยมหาสารคาม โดยเฉพาะหลักสูตรสหสาขา ซึ่งเป็นหลักสูตรที่หลายคณะร่วมกันจัดการเรียนการสอน
หลักสูตรการศึกษา.
บัณฑิตวิทยาลัย มหาวิทยาลัยมหาสารคาม ทำหน้าที่บริหารและจัดการการศึกษาระดับบัณฑิตศึกษา ในบทบาทของการเป็นผู้ประสานงานและสนับสนุนการจัดการศึกษา กำกับและควบคุมมาตรฐานการศึกษาระดับบัณฑิตศึกษาและบริหารการจัดการหลักสูตรของคณะ และหลักสูตรสาขาวิชาร่วมให้มีประสิทธิภาพและประสิทธิผล โดยมีหลักสูตรจากคณะต่างๆ ที่บริหารโดยบัณฑิตวิทยาลัยทั้งสิ้น 108 หลักสูตร จาก 19 คณะ/วิทยาลัยและ 1 สถาบันวิจัย แบ่งเป็นระดับปริญญาโท 66 หลักสูตร และระดับปริญญาเอก 42 หลักสูตรดังนี้
ทำเนียบคณบดี.
รายนามคณบดีบัณฑิตวิทยาลัย มหาวิทยาลัยมหาสารคาม ตั้งแต่ก่อตั้งจนถึงปัจจุบันมีดังนี้ (เท่าที่มีการบันทึก)
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
จิวารุเดส์

จิวารุเดส์ (; โรมาจิ: "Jiwaru Deisu"; : Jiwaru DAYS #เปลี่ยนทาง) เป็นซิงเกิลลำดับที่ 55 ของกลุ่มไอดอลญี่ปุ่น AKB48 วางจำหน่ายโดยคิงส์เรกคอดส์เมื่อวันที่ 13 มีนาคม ค.ศ. 2019 โดยมี ริโนะ ซาชิฮาระ รับตำแหน่งเป็นเซ็นเตอร์เพลงนี้
การวางจำหน่าย.
ซิงเกิลนี้วางจำหน่ายเมื่อวันที่ 13 มีนาคม ค.ศ. 2019 ในรูปแบบซีดี 6 ฉบับและดิจิทัล 1 ฉบับ โดยมียอดขายทั้งหมด 1,299,871 แผ่น
สมาชิก.
หมายเหตุ: สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ
"Jiwaru DAYS".
เซ็มบัตสึ (22คน)
"Watashi Datte Idol!".
เพลงจบการศึกษาของริโนะ ซาชิฮาระ 
"Generation Change".
AKB48 Coupling Senbatsu 
"Hatsukoi Door".
Sakamichi AKB 
"Hitsuzensei".
IZ4648 
"Okujo Kara Sakebu".
Sucheese 
ชาร์ต.
<templatestyles src="Col-begin/styles.css"/>
ฉบับบีเอ็นเคโฟร์ตีเอต.
จิวารุเดส์  เป็นซิงเกิลพิเศษของกลุ่มศิลปินไอดอลบีเอ็นเคโฟร์ตีเอตรุ่นที่หนึ่ง และได้มีการเปิดตัวเพลงอย่างเป็นทางการครั้งแรกในงาน BNK48 1st Generation Special Single "Jiwaru DAYS" First Performance เมื่อวันที่ 20 พฤศจิกายน พ.ศ. 2565 ณ เทอร์มินอล 21 รามา 3
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)